
DĖL PIRKIMO DOKUMENTŲ PAAIŠKINIMO
Atsižvelgiant į tai, kad iš konkurso dalyvio buvo gautas klausimas dėl Elektroninių apsaugos sistemų akumuliatorių pirkimo dokumentų paaiškinimo, Viešojo pirkimo organizatorė, vadovaudamasi Pirkimo dokumentų 9 p. pateikia atsakymą į tiekėjo klausimą: 
* Klausimas (kalba netaisyta): 
	

	““Laba diena,

 Techninėje specifikacijoje nurodyta, kad akumuliatorius turi būti sertifikuotas pagal VdS reikalavimus. Šį sertifikatą prekėms suteikia vokiečių draudikų asociacija. Šis sertifikatas yra išskirtinis ir taikomas tik tai Vokietijoje. Jis neatspindi jokių gaminio techninių charakteristikų ir gaminis nėra sertifikuojamas jokioje notifikuotoje laboratorijoje. Šis sertifikatas nereikalaujamas jokioje kitoje Europos sąjungos narėje. Kadangi tai yra išskirtinis, tik Vokietijoje galiojantis sertifikatas, tai jis riboja konkurenciją ir prašome šį reikalavimą panaikinti arba aiškiai ir motyvuotai pagristi, kodėl jo reikalaujate šiame konkurse.”



  Atsakymas: 
1. VdS sertifikavimas nėra geografinis reikalavimas, o kokybės ir patikimumo standartas

VdS sertifikatas nėra teritorinis ar nacionalinis leidimas, o papildomas gaminio saugos ir patikimumo įvertinimas, atliekamas pagal VdS Schadenverhütung GmbH metodikas. Šiuo ženklinimu pažymimi gaminiai, kurie atitinka aukštesnius patikimumo kriterijus, ypač taikomus apsaugos ir priešgaisrinėms sistemoms. Šį ženklą suteikia nepriklausoma organizacija, atliekanti bandymus pagal viešai skelbiamas technines normas. VdS sertifikatai Europos Sąjungoje nėra privalomi, tačiau yra plačiai pripažįstami kaip aukštesnio lygio kokybės ženklas, ypač apsaugos ir gaisro signalizacijos sistemose. Reikalavimas nėra siejamas su Vokietijos rinka, o su tuo, kad VdS sertifikuoti akumuliatoriai pasižymi: ilgesniu tarnavimo laiku kritinėse sistemose, griežtesniais testavimo parametrais, geresniu atsparumu temperatūrų svyravimams, patikimesniu veikimu gedimų atveju. Ši charakteristika yra tiesiogiai susijusi su prekės kokybe ir sistemos patikimumu.

2. Reikalavimas nėra diskriminacinis ir neriboja konkurencijos

Rinkoje veikia daug gamintojų, gaminančių VdS sertifikuotus akumuliatorius; taip pat veikia daug tokių akumuliatorių pardavėjų, kuriems nekeliami specialūs, konkurenciją ribojami reikalavimai (kaip, pvz., turėti išskirtines pardavimo teises Lietuvoje ar pan.). Šiuo atveju konkurencija pasiekiama ne per gamintoją, o per pardavėją.

3. Atsižvelgiant į teisės aktų reikalavimus, techninę specifikaciją atnaujiname – pakeičiame reikalavimą taip:
“Sertifikuotas VdS, arba turėti lygiavertį saugos ir kokybės sertifikatą”.

*– Tiekėjo pateikto klausimo tekstas neredaguotas. 
